10.5. A MATLAB® telepítése
Vissza | 10. fejezet - Bináris Linux kompatibilitás | Előre

## 10.5. A MATLAB® telepítése

Írta: Pelleg, Dan.

Ez a leírás azt mutatja be, hogyan telepítsük FreeBSD rendszerekre a MATLAB® version 6.5 Linux változatát. A Java Virtual Machine™ (lásd 10.5.3. szakasz - A Java™ futtató környezet élesítése) használatától eltekintve meglepően jól működik.

A MATLAB® Linux változata közvetlenül megrendelhető a The MathWorks-től, a http://www.mathworks.com címen. Ne felejtsük el beszerezni a licencállományt és az elkészítéséhez szükséges útmutatót. Ha már úgyis arra járunk, jelezzük a fejlesztőknek, hogy igényt tartanánk a termékük natív FreeBSD-s változatára is!

### 10.5.1. A MATLAB® telepítése

A MATLAB® telepítéséhez a következőket kell tennünk:

1. Helyezzük be a telepítő CD-t és csatlakoztassuk. A telepítőszkript javaslatának megfelelően váltsunk át a `root` felhasználóra. A szóbanforgó szkript elindításához gépeljük be a következőt:

   `#` `/compat/linux/bin/sh /cdrom/install`

   ### Tipp:

   A telepítő grafikus. Ha a megjelenítő használatáról szóló hibaüzeneteket kapunk, akkor adjuk ki a `setenv HOME ~`FELHASZNÁLÓ`` parancsot, ahol a `FELHASZNÁLÓ` annak a felhasználónak a neve legyen, amivel az imént meghívtuk a su(1) programot.

2. Amikor a MATLAB® könyvtárát kell megadnunk, ezt írjuk be: `/compat/linux/usr/local/matlab`.

   ### Tipp:

   A telepítés további részeinek megkönnyítése érdekében írjuk be ezt a parancssorba: `set MATLAB=/compat/linux/usr/local/matlab`

3. Miután megkaptuk a MATLAB® licencét, az útmutatás szerint szerkesszük át.

   ### Tipp:

   A licencállományt a kedvenc szövegszerkesztőnkkel akár már korábban elő is készíthetjük, és majd amikor a telepítőnek szüksége lesz rá, másoljuk be `$MATLAB/license.dat` helyre.

4. Futtassuk le a telepítést.

Ezzel befejeződött a MATLAB® hagyományos telepítése. Innentől már csak a FreeBSD rendszer „hozzátapasztásán” fogunk dolgozni.

### 10.5.2. A licenckezelő elindítása

1. Hozzunk létre szimbolikus linkeket a licenckezelő szkriptjeire:

   `#` `ln -s $MATLAB/etc/lmboot /usr/local/etc/lmboot_TMW` `#` `ln -s $MATLAB/etc/lmdown /usr/local/etc/lmdown_TMW`

2. Hozzunk létre egy indítószkriptet `/usr/local/etc/rc.d/flexlm.sh` néven. A lentebb látható minta a MATLAB®hoz mellékelt `$MATLAB/etc/rc.lm.glnx86` állomány egy módosított változata. Benne az állományok helyét és a licenckezelő indításának körülményeit változtattuk meg (hogy Linux emuláció alatt fusson).

   #!/bin/sh case "$1" in start) if [ -f /usr/local/etc/lmboot_TMW ]; then /compat/linux/bin/sh /usr/local/etc/lmboot_TMW -u `felhasználó` && echo 'MATLAB_lmgrd' fi ;; stop) if [ -f /usr/local/etc/lmdown_TMW ]; then /compat/linux/bin/sh /usr/local/etc/lmdown_TMW > /dev/null 2>&1 fi ;; *) echo "Usage: $0 {start|stop}" exit 1 ;; esac exit 0

   ### Fontos:

   Tegyük ezt az állományt végrehajthatóvá:

   `#` `chmod +x /usr/local/etc/rc.d/flexlm.sh`

   A fenti szkriptben cseréljük ki a `felhasználó` nevét a rendszerünkben levő egyik felhasználó nevére (ami persze nem a `root`).

3. A licenckezelőt az alábbi paranccsal indítsuk el:

   `#` `/usr/local/etc/rc.d/flexlm.sh start`

### 10.5.3. A Java™ futtató környezet élesítése

A Java™ futtató környezet (Java™ Runtime Environment, JRE) linkjét irányítsuk át egy FreeBSD alatt működő változatéra:

`#` `cd $MATLAB/sys/java/jre/glnx86/` `#` `unlink jre; ln -s ./jre1.1.8 ./jre`

### 10.5.4. A MATLAB® indítószkriptjének elkészítése

1. Hozzunk létre egy ilyen indítószkriptet a `/usr/local/bin/matlab` könyvtárban:

   #!/bin/sh /compat/linux/bin/sh /compat/linux/usr/local/matlab/bin/matlab "$@"

2. Futtassuk le a `chmod +x /usr/local/bin/matlab` parancsot.

### Tipp:

A szkript lefutása során az `emulators/linux_base` verziójától függően hibákat is kaphatunk. Ha el akarjuk kerülni ezeket, akkor szerkesszük át a `/compat/linux/usr/local/matlab/bin/matlab` állomány következő sorát:

if [ `expr "$lscmd" : '.*->.*'` -ne 0 ]; then

(a 13.0.1 számú verzióban ez 410. sor) erre:

if test -L $newbase; then

### 10.5.5. A MATLAB® leállító szkriptjének elkészítése

A MATLAB® szabálytalan kilépéseit az alábbi utasítások nyomán tudjuk megszüntetni.

1. Hozzunk létre egy `$MATLAB/toolbox/local/finish.m` nevű állományt, majd írjuk bele ezt a sort:

   ! $MATLAB/bin/finish.sh

   ### Megjegyzés:

   A `$MATLAB` szöveget pontosan így írjuk be.

   ### Tipp:

   Ugyanebben a könyvtárban találjuk a beállításaink kilépés előtti mentéséért felelős `finishsav.m` és `finishdlg.m` állományokat. Ha ezek valamelyikét módosítjuk, akkor az előbbi parancsot közvetlenül a `save` után szúrjuk be.

2. Hozzunk létre egy `$MATLAB/bin/finish.sh` állományt, amelyben szerepeljen a következő:

   #!/usr/compat/linux/bin/sh (sleep 5; killall -1 matlab_helper) & exit 0

3. Tegyük végrehajthatóvá:

   `#` `chmod +x $MATLAB/bin/finish.sh`

### 10.5.6. A MATLAB® használata

Most már a `matlab` parancs begépelésével bármikor elindíthatjuk.

Vissza | Fel | Előre
10.4. A Maple™ telepítése | Főoldal | 10.6. Az Oracle® telepítése

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.