2.12. Telepítési útmutató haladóknak
Vissza | 2. fejezet - A FreeBSD telepítése | Előre

## 2.12. Telepítési útmutató haladóknak

Írta: Vaschetto, Valentino és Fonvieille, Marc.

Ebben a szakaszban megtudhatjuk, hogyan telepítsük a FreeBSD-t speciális esetekben.

### 2.12.1. A FreeBSD telepítése billentyűzet vagy monitor nélkül

A telepítés ezen fajtáját „fej nélküli telepítésnek” (headless install) hívják, mivel a gép, amire a FreeBSD-t telepíteni akarjuk, nem rendelkezik monitorral vagy éppen még VGA kimenettel sem. Felmerülhet a kérdés: hogyan lehetséges mindez? A soros vonali konzol használatával! A soros konzol segítségével lényegében egy másik számítógép monitorját és billentyűzetét használjuk. Ennek megvalósításához elsőként kövessük a rendszerindító pendrive készítésének 2.3.7. szakasz - Készítsünk egy rendszerindító lemeztban leírt lépéseit, vagy töltsük le a megfelelő ISO image-et a telepítéshez, lásd 2.13.1. szakasz - Telepítő CD készítése.

A következő lépésekkel tehetjük képessé a soros konzolon keresztüli rendszerindításra: (CD-lemez használata esetén az első lépésre nincs szükség)

1. A rendszerindító pendrive átállítása soros konzolra

   Ha a korábban előkészített pendrive-val most csak egyszerűen elindítanánk a FreeBSD-t, akkor a megszokott telepítési módban indulna el. Mi viszont azt akarjuk, hogy a telepítéshez a FreeBSD a soros konzolon keresztül induljon el. Ehhez csatlakoztassuk az eszközt a számítógéphez, valamint a mount(8) paranccsal FreeBSD rendszerünkhöz pedig a hozzátartozó állományrendszert.

   `#` `mount /dev/`da0a` `/mnt``

   ### Megjegyzés:

   A konkrét eszköznevet és csatlakozási pontot módosítsuk a saját környezetünknek megfelelően.

   Most, miután már fizikailag és logikailag is csatlakoztattuk a pendrive-ot, be kell állítanunk a soros konzol használatára rendszerindítás közben. Ehhez egy `loader.conf` nevű állományt kell elhelyeznünk a pendrive állományrendszerén a soros konzolra (mint rendszerkonzolra) vonatkozó beállítással:

   `#` `echo 'console="comconsole"' >> `/mnt/`/boot/loader.conf`

   Miután a pendrive-on sikeresen elvégeztük a szükséges beállítást, válasszuk le a umount(8) parancs kiadásával:

   `#` `umount `/mnt``

   Most már leválaszthatjuk a pendrive-ot, és ugorjunk közvetlenül a harmadik lépésre.

2. A null-modem kábel csatlakoztatása

   Össze kell kötnünk a két számítógépet egy null-modem kábellel. Nincs más teendőnk, mit összekapcsolni a két gép soros portjait. Itt a szokásos soros kábel nem működik, konkrétan null-modem kábelre van szükség, mivel benne néhány vezetéket máshogy kötöttek be.

3. A telepítő CD beállítása soros konzolra

   Ha a telepítésre szánt ISO image-ből készített lemezzel (lásd 2.13.1. szakasz - Telepítő CD készítése) a FreeBSD normál módban indul el. A soros konzol használatához viszont kibontani, módosítani és újragenerálni kell az adott image-et mielőtt lemezre írnánk.

   A korábban, például a `FreeBSD-`8.1`-RELEASE-`i386`-disc1.iso` néven letöltött image-ből a tar(1) segédprogrammal tudjuk kinyerni a benne tárolt összes állományt:

   `#` `mkdir `/a/hasznalt/iso/helye`` `#` `tar -C `/a/hasznalt/iso/helye` -pxvf FreeBSD-`8.1`-RELEASE-`i386`-disc1.iso`

   Ezt követően módosítanunk kell a telepítőlemezt a soros konzol használatára. Ehhez egy `loader.conf` állományt kell hozzáadnunk a kibontott ISO image tartalmához. Ebben állítjuk be a soros konzolt rendszerkonzolnak:

   `#` `echo 'console="comconsole"' >> `/a/hasznalt/iso/helye`/boot/loader.conf`

   Ezután készítsünk egy új ISO image-et a módosított tartalom alapján. Ehhez a `sysutils/cdrtools` port részeként elérhető mkisofs(8) segédprogramot használjuk:

   `#` `mkisofs -v -b boot/cdboot -no-emul-boot -r -J -V "`soroskonzolos`" -o `soroskonzolos`-FreeBSD-`8.1`-RELEASE-`i386`-disc1.iso `/a/hasznalt/iso/helye``

   Most már van egy megfelelően összeállított ISO image-ünk, amelyet CD-lemezre tudunk írni a kedvenc CD-író alkalmazásunkkal.

4. A telepítés indítása

   Most már ideje elkezdeni a telepítést. Tegyük a `boot.flp` image-et tartalmazó lemezt a fej nélkül telepítendő gép meghajtójába és kapcsoljuk be.

5. Kapcsolódás a fej nélküli gépre

   Ezután a cu(1) parancs felhasználásával kapcsolódjunk rá a gépre:

   `#` `cu -l /dev/cuau0`

   Ezt FreeBSD 7.`X` esetén így kell használnunk:

   `#` `cu -l /dev/cuad0`

Ezzel készen is vagyunk! Innentől a `cu` által megnyitott kapcsolaton keresztül tudjuk vezérelni a fej nélküli számítógépet. Hamarosan betölti a rendszermagot, majd megkérdezi a használt terminál típusát. Itt válasszuk ki a színes FreeBSD konzolt (FreeBSD color console) és folytassuk a telepítést a megszokott módon.

Vissza | Fel | Előre
2.11. Hibakeresés | Főoldal | 2.13. Saját telepítőeszköz elkészítése

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.