31.10. Párhuzamos vonali IP (PLIP)
Vissza | 31. fejezet - Egyéb haladó hálózati témák | Előre

## 31.10. Párhuzamos vonali IP (PLIP)

A párhuzamos vonali IP (Parallel Line IP, PLIP) a TCP/IP protokoll használatát valósítja meg párhuzamos porton keresztül. Olyan gépek számára lehet hasznos, amelyekben nincs hálózati kártya, vagy esetleg laptopoknál. Ebben a szakaszban a következőket tárgyaljuk:

- Párhuzamos (laplink) kábel készítése

- Két számítógép összekapcsolása a PLIP segítségével

### 31.10.1. Párhuzamos kábel készítése

Párhuzamos kábelt a legtöbb számítástechnikai boltban tudunk vásárolni. Ha mégsem tudnánk sehol sem beszerezni, vagy egyszerűen tudni szeretnénk, hogyan lehet ilyet készíteni, akkor az alábbi táblázatban láthatjuk, hogy miként tudunk egy hétköznapi nyomtatókábelt átalakítani a céljainkra.

31.1. táblázat - A párhuzamos kábel hálózati használatra alkalmas bekötése

A-név | A-vég | B-vég | Leírás | Post/Bit
--- | --- | --- | --- | ---
DATA0 -ERROR | 2 15 | 15 2 | Adat | 0/0x01 1/0x08
DATA1 +SLCT | 3 13 | 13 3 | Adat | 0/0x02 1/0x10
DATA2 +PE | 4 12 | 12 4 | Adat | 0/0x04 1/0x20
DATA3 -ACK | 5 10 | 10 5 | Vál. imp. | 0/0x08 1/0x40
DATA4 BUSY | 6 11 | 11 6 | Adat | 0/0x10 1/0x80
GND | 18-25 | 18-25 | Föld | -

### 31.10.2. A PLIP beállítása

Először is szereznünk kell valahonnan egy laplink kábelt. Ha ez megvan, akkor mind a két gépen ellenőrizzük, hogy a rendszermag tartalmazza az lpt(4) meghajtót:

`#` `grep lp /var/run/dmesg.boot` lpt0: <Printer> on ppbus0 lpt0: Interrupt-driven port

A párhuzamos portnak megszakítással vezéreltnek kell lennie („interrupt driven”), és az `/boot/device.hints` állományban szerepelnie kell nagyjából a következő soroknak:

hint.ppc.0.at="isa" hint.ppc.0.irq="7"

Ezután nézzük meg, hogy a rendszermag beállításait tartalmazó állományban megjelenik-e a `device plip` sor, vagy a `plip.ko` modul betöltődött-e. Akármelyik is történt, a párhuzamos hálózati felület most már a rendelkezésünkre áll, és az ifconfig(8) paranccsal ezt meg is tudjuk nézni:

`#` `ifconfig plip0` plip0: flags=8810<POINTOPOINT,SIMPLEX,MULTICAST> mtu 1500

A laplink kábelt csatlakoztassuk mind a két számítógéphez.

Mind a két a hálózati felület paramétereit `root` felhasználóként hangoljuk be. Például, ha az ``egyikgép`` nevű gépet akarjuk a ``másikgép`` nevű géphez csatlakoztatni:

`egyikgép` <-----> `másikgép` IP-cím 10.0.0.1 10.0.0.2

Az ``egyikgép`` felületét így állítsuk be:

`#` `ifconfig plip0 10.0.0.1 10.0.0.2`

A ``másikgép`` felületét így állítsuk be:

`#` `ifconfig plip0 10.0.0.2 10.0.0.1`

Ezt követően már egy működő kapcsolatnak kell felépülnie. Az egyéb részletek kapcsán az lp(4) és az lpt(4) man oldalait nézzük át.

Ezt a két gépet vegyük fel az `/etc/hosts` állományba is:

127.0.0.1 `localhost.saját.tartomány` localhost 10.0.0.1 `egyikgép.saját.tartomány egyikgép` 10.0.0.2 `másikgép.saját.tartomány`

A kapcsolat működőképességéről úgy tudunk meggyőződni, ha az egyik gépről megpróbáljuk pingelni a másikat. Például az ``egyikgép`` esetében:

`#` `ifconfig plip0` plip0: flags=8851<UP,POINTOPOINT,RUNNING,SIMPLEX,MULTICAST> mtu 1500 inet 10.0.0.1 --> 10.0.0.2 netmask 0xff000000 `#` `netstat -r` Routing tables Internet: Destination Gateway Flags Refs Use Netif Expire `másikgép` `egyikgép` UH 0 0 plip0 `#` `ping -c 4 `másikgép`` PING `másikgép` (10.0.0.2): 56 data bytes 64 bytes from 10.0.0.2: icmp_seq=0 ttl=255 time=2.774 ms 64 bytes from 10.0.0.2: icmp_seq=1 ttl=255 time=2.530 ms 64 bytes from 10.0.0.2: icmp_seq=2 ttl=255 time=2.556 ms 64 bytes from 10.0.0.2: icmp_seq=3 ttl=255 time=2.714 ms --- `másikgép` ping statistics --- 4 packets transmitted, 4 packets received, 0% packet loss round-trip min/avg/max/stddev = 2.530/2.643/2.774/0.103 ms

Vissza | Fel | Előre
31.9. Hálózati címfordítás | Főoldal | 31.11. Az IPv6

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.