10.7. Az SAP® R/3® telepítése
Vissza | 10. fejezet - Bináris Linux kompatibilitás | Előre

## 10.7. Az SAP® R/3® telepítése

Írta: Kipp, Holger.
Az eredeti verziót SGML-re ültette: Vaschetto, Valentino.

Az SAP® típusú rendszerek telepítéséhez FreeBSD-re hivatalosan nem kaphatunk műszaki segélynyújtást — csak a minősített platformokat támogatják.

### 10.7.1. Előszó

Ez a leírás az SAP® R/3® rendszer és Oracle® adatbázis Linux változatainak telepítését mutatja be FreeBSD-n, beleértve a FreeBSD és az Oracle® telepítését. Kétféle konfigurációt írunk le:

- SAP® R/3® 4.6B (IDES) és Oracle® 8.0.5, FreeBSD 4.3-STABLE

- SAP® R/3® 4.6C és Oracle® 8.1.7, FreeBSD 4.5-STABLE

Habár ez a dokumentum igyekszik az összes fontos lépést a lehető legrészletesebb módon tárgyalni, semmiképpen sem célja az Oracle® és az SAP® R/3® alkalmazásokhoz mellékelt telepítési útmutatók kiváltása.

A kifejezetten az SAP® vagy az Oracle® Linux változataira vonatkozó kérdések, valamint az Oracle® és az SAP® OSS konkrét használatával kapcsolatos leírások tekintetében a saját dokumentációjukat olvassuk el.

### 10.7.2. A szoftver

Az SAP® telepítéséhez az alábbi CD-ket használtuk fel:

#### 10.7.2.1. SAP® R/3® 4.6B, Oracle® 8.0.5

Név | Szám | Leírás
--- | --- | ---
KERNEL | 51009113 | SAP Kernel Oracle / telepítő / AIX, Linux, Solaris
RDBMS | 51007558 | Oracle / RDBMS 8.0.5.X / Linux
EXPORT1 | 51010208 | IDES / DB-Export / 1. lemez
EXPORT2 | 51010209 | IDES / DB-Export / 2. lemez
EXPORT3 | 51010210 | IDES / DB-Export / 3. lemez
EXPORT4 | 51010211 | IDES / DB-Export / 4. lemez
EXPORT5 | 51010212 | IDES / DB-Export / 5. lemez
EXPORT6 | 51010213 | IDES / DB-Export / 6. (utolsó) lemez

Emellett még használtuk az Oracle® 8 Server (az előzetes 8.0.5 változat a Linux 2.0.33 verziójához) CD-jét is, amely igazából nem feltétlenül szükséges, valamint a FreeBSD (a 4.3 RELEASE kiadása után nem sokkal levő) 4.3-STABLE változatát.

#### 10.7.2.2. SAP® R/3® 4.6C SR2, Oracle® 8.1.7

Név | Szám | Leírás
--- | --- | ---
KERNEL | 51014004 | SAP Kernel Oracle / SAP Kernel 4.6D változat / DEC, Linux
RDBMS | 51012930 | Oracle 8.1.7/ RDBMS / Linux
EXPORT1 | 51013953 | 4.6C kiadás SR2 / Export / 1. lemez
EXPORT1 | 51013953 | 4.6C kiadás SR2 / Export / 2. lemez
EXPORT1 | 51013953 | 4.6C kiadás SR2 / Export / 3. lemez
EXPORT1 | 51013953 | 4.6C kiadás SR2 / Export / 4. (utolsó) lemez
LANG1 | 51013954 | 4.6C kiadás SR2 / Nyelvi támogatás / német, angol, francia / 1. lemez

A telepítendő nyelvtől függően egyéb nyelvi támogatást tartalmazó CD használata is szükségessé válhat. Itt most csak a német és angol nyelveket használjuk, ezért elegendő az első CD. Csendben hozzátesszük, hogy mind a négy EXPORT CD száma megegyezik. Ugyanígy a három nyelvi CD-nek is megegyeznek a számai (ez eltér a 4.6B IDES kiadás CD számozásától). Az írás pillanatában a FreeBSD 4.5-STABLE (2002.03.20-i) változatát használjuk.

### 10.7.3. SAP® füzetek

Az SAP® R/3® telepítésével kapcsolatban az alábbi füzetek bizonyultak hasznosnak:

#### 10.7.3.1. SAP® R/3® 4.6B, Oracle® 8.0.5

Szám | Cím
--- | ---
0171356 | SAP Software on Linux: Essential Comments
0201147 | INST: 4.6C R/3 Inst. on UNIX - Oracle
0373203 | Update / Migration Oracle 8.0.5 --> 8.0.6/8.1.6 LINUX
0072984 | Release of Digital UNIX 4.0B for Oracle
0130581 | R3SETUP step DIPGNTAB terminates
0144978 | Your system has not been installed correctly
0162266 | Questions and tips for R3SETUP on Windows NT / W2K

#### 10.7.3.2. SAP® R/3® 4.6C, Oracle® 8.1.7

Szám | Cím
--- | ---
0015023 | Initializing table TCPDB (RSXP0004) (EBCDIC)
0045619 | R/3 with several languages or typefaces
0171356 | SAP Software on Linux: Essential Comments
0195603 | RedHat 6.1 Enterprise version: Known problems
0212876 | The new archiving tool SAPCAR
0300900 | Linux: Released DELL Hardware
0377187 | RedHat 6.2: important remarks
0387074 | INST: R/3 4.6C SR2 Installation on UNIX
0387077 | INST: R/3 4.6C SR2 Inst. on UNIX - Oracle
0387078 | SAP Software on UNIX: OS Dependencies 4.6C SR2

### 10.7.4. Hardverkövetelmények

Az alábbi hardvereszközök szükségesek az SAP® R/3® rendszer telepítéséhez. Az éles használathoz ennél természetesen valamivel több kell majd:

Változat | 4.6B | 4.6C
--- | --- | ---
Processzor | Két Pentium® III 800MHz | Két Pentium® III 800MHz
Memória | 1GB ECC | 2GB ECC
Szabad hely a merevlemezen | 50 - 60GB (IDES) | 50 - 60GB (IDES)

Éles használatra nagyobb gyorsítótárral rendelkező Xeon™ processzorokat, nagysebességű háttértárakat (SCSI, hardveres RAID vezérlővel), USV és ECC memória modulok ajánlottak. A nagy tárigényt egyébként az előre beállított IDES rendszer indokolja, ami egy 27 GB méretű adatbázist hoz létre a telepítés során. Ez a terület általában elegendő egy frissen induló rendszer és hozzá tartozó alkalmazásadatok tárolására.

#### 10.7.4.1. SAP® R/3® 4.6B, Oracle® 8.0.5

A következő hardverkonfigurációt használtuk: két 800 MHz-es Pentium® III processzor és a hozzájuk tartozó alaplap, egy Adaptec® 29160 Ultra160 SCSI-vezérlő (a 40/80 GB méretű DLT szalagos meghajtó és CD-meghajtó használatához) és egy Mylex® AcceleRAID™ RAID-vezérlő (2 csatorna, 6.00-1-00 verziójú firmware és 32 MB memória), amihez két 17 GB-os (tükrözött) merevlemez és négy 36 GB-os merevlemez (RAID 5) csatlakozik.

#### 10.7.4.2. SAP® R/3® 4.6C, Oracle® 8.1.7

Itt a hardver egy Dell™ PowerEdge™ 2500 volt: kétprocesszoros alaplap, két darab 1000 MHz-es Pentium® III processzorral (fejenként 256 KB gyorsítótárral), 2 GB PC133-as ECC SDRAM memóriával, PERC/3 DC PCI RAID-vezérlővel (128 MB memória), valamint egy EIDE DVD-meghajtóval. A RAID-vezérlőre két, egyenként 18 GB méretű merevlemezt (tükrözve) és négy 36 GB méretű merevlemezt csatlakoztattunk (RAID 5-ben).

### 10.7.5. A FreeBSD telepítése

Először is telepítenünk kell a FreeBSD-t. Ez több módon is lehetséges, ezekről a 2.13. szakasz - Saját telepítőeszköz elkészítéseban olvashatunk bővebben.

#### 10.7.5.1. A lemezek felosztása

Az egyszerűség kedvéért az SAP® R/3® 46B és SAP® R/3® 46C SR2 telepítése során is ugyanazt a felosztást használtuk. Egyedül az eszközök nevei változtak, mivel a telepítés eltérő hardvereken történt (`/dev/da`) és `/dev/amr`, tehát ha az AMI MegaRAID® esetén a `/dev/da0s1a` helyett a `/dev/amr0s1a` eszközt láthatjuk):

Állományrendszer | Méret | Csatlakozási pont |
`/dev/da0s1a` | 1 GB | `/` |
`/dev/da0s1b` | 6 GB | lapozóállomány |
`/dev/da0s1e` | 2 GB | `/var` |
`/dev/da0s1f` | 8 GB | `/usr` |
`/dev/da1s1e` | 45 GB | `/compat/linux/oracle` |
`/dev/da1s1f` | 2 GB | `/compat/linux/sapmnt` |
`/dev/da1s1g` | 2 GB | `/compat/linux/usr/sap` |

Előre állítsuk be és inicializáljuk a két logikai meghajtót a Mylex® és a PERC/3 RAID-vezérlőkön. A hozzá tartozó szoftver a BIOS indításának fázisában hívható be.

A lemezek felosztása némileg eltér az SAP® által javasoltaktól, mivel az SAP® szerint az Oracle® könyvtárait (néhány másikkal együtt) külön-külön érdemes csatlakoztatni — mi most az egyszerűsítés kedvéért csak létrehoztuk ezeket.

#### 10.7.5.2. A `make world` és egy új rendszermag

Töltsük le a legfrissebb -STABLE forrásokat. Fordítsuk újra az összes forrást (`make world`) és a beállításainak elvégzése után a saját rendszermagunkat is. Itt ne felejtsük el megadni az SAP® R/3® és az Oracle® működéséhez szükséges paramétereket.

### 10.7.6. A Linux környezet telepítése

#### 10.7.6.1. Az linuxos alaprendszer telepítése

Elsőként a linux_base portot kell felraknunk (`root` felhasználóként):

`#` `cd /usr/ports/emulators/linux_base-fc4` `#` `make install distclean`

#### 10.7.6.2. A linuxos fejlesztői környezet telepítése

Ha az Oracle®-t FreeBSD-re a 10.6. szakasz - Az Oracle® telepítéseban leírtak szerint akarjuk telepíteni, akkor szükségünk lesz a linuxos fejlesztőeszközökre is:

`#` `cd /usr/ports/devel/linux_devtools` `#` `make install distclean`

A linuxos fejlesztőkörnyezetet csak az SAP® R/3® 46B IDES telepítésénél raktuk fel. Nincs rá szükségünk, ha a FreeBSD rendszeren nem akarjuk újralinkelni az Oracle® adatbázist. Pontosan ez a helyzet, amikor egy Linux rendszerhez gyártott Oracle® készletet használunk.

#### 10.7.6.3. A szükséges RPM csomagok telepítése

Az `R3SETUP` elindításához PAM támogatásra is szükségünk lesz. Amikor először próbáltuk meg telepíteni a FreeBSD 4.3-STABLE változatára az SAP®-t, felraktuk a PAM-et és az összes hozzá tartozó csomagot, majd végül úgy bírtuk működésre, hogy kényszerítettük a PAM telepítését is. Az SAP® R/3® 4.6C SR2 esetén szintén sikerült önmagában felrakni a PAM RPM csomagját is, tehát úgy néz ki, hogy a függőségeit már nem kell telepíteni:

`#` `rpm -i --ignoreos --nodeps --root /compat/linux --dbpath /var/lib/rpm \ pam-0.68-7.i386.rpm`

Az Oracle® 8.0.5 verziójához mellékelt intelligens ügynök futtatásához fel kell rakni a RedHat `tcl-8.0.5-30.i386.rpm` nevű Tcl csomagját is (máskülönben a az Oracle® telepítése közben szükséges újralinkelés nem fog működni). Vannak ugyan egyébként is gondok az Oracle® újralinkelésével, azonban ez linuxos probléma, nem pedig FreeBSD-s.

#### 10.7.6.4. Néhány további tipp

Hasznos lehet, ha felvesszük a `linprocfs` bejegyzést az `/etc/fstab` állományba. Ennek pontos részleteit a linprocfs(5) man oldalon találjuk meg. Másik fontos paraméter a `kern.fallback_elf_brand=3`, amelyet az `/etc/sysctl.conf` állományba kell beszúrnunk.

### 10.7.7. Az SAP® R/3® környezetének létrehozása

#### 10.7.7.1. A szükséges állományrendszerek és csatlakozási pontok létrehozása

Egy egyszerűbb telepítéshez elég csupán a következő állományrendszereket elkészíteni:

csatlakozási pont | méret GB-ban
--- | ---
`/compat/linux/oracle` | 45 GB
`/compat/linux/sapmnt` | 2 GB
`/compat/linux/usr/sap` | 2 GB

Készítenünk kell még néhány linket is, különben az SAP® telepítője panaszkodni fogni az ellenőrzésük során:

`#` `ln -s /compat/linux/oracle /oracle` `#` `ln -s /compat/linux/sapmnt /sapmnt` `#` `ln -s /compat/linux/usr/sap /usr/sap`

Az egyik ilyen telepítés közben megjelenő hibaüzenet (a PRD rendszer és az SAP® R/3® 4.6C SR2 telepítése esetén):

INFO 2002-03-19 16:45:36 R3LINKS_IND_IND SyLinkCreate:200 Checking existence of symbolic link /usr/sap/PRD/SYS/exe/dbg to /sapmnt/PRD/exe. Creating if it does not exist... WARNING 2002-03-19 16:45:36 R3LINKS_IND_IND SyLinkCreate:400 Link /usr/sap/PRD/SYS/exe/dbg exists but it points to file /compat/linux/sapmnt/PRD/exe instead of /sapmnt/PRD/exe. The program cannot go on as long as this link exists at this location. Move the link to another location. ERROR 2002-03-19 16:45:36 R3LINKS_IND_IND Ins_SetupLinks:0 can not setup link '/usr/sap/PRD/SYS/exe/dbg' with content '/sapmnt/PRD/exe'

#### 10.7.7.2. A felhasználók és könyvtárak létrehozása

Az SAP® R/3® rendszernek két felhasználóra és három csoportra van szüksége. Az igényelt felhasználók nevei az SAP® rendszer azonosítójától (System ID, SID) függenek, amely három betűből áll. Egyes ilyen rendszerazonosítók az SAP® számára vannak fenntartva. (Például a `SAP` és a `NIX`. Ezek teljes listáját az SAP® dokumentációjában találjuk meg.) Erre az IDES telepítéséhez az `IDS`, a 4.6C SR2 telepítésénél a `PRD` neveket adtuk, mivel ezeket a rendszereket éles használatra szánták. Ennélfogva a következő csoportokat hoztuk létre hozzájuk (a csoportok azonosítói ugyan eltérhetnek az általunk használtaktól):

csoport azonosítója | csoport neve | leírás
--- | --- | ---
100 | dba | Adatbázis adminisztrátor
101 | sapsys | SAP® rendszer
102 | oper | Adatbázis operátor

Az Oracle® alapértelmezett telepítésénél csak a `dba` csoport jön létre. A `dba` csoportot `oper` csoportként is használhatjuk (bővebb információkért lásd az Oracle® és az SAP® dokumentációját).

Ezenkívül az alábbi felhasználókra van még szükségünk:

felhasználói azonosító | felhasználói név | általános név | csoport | egyéb csoportok | leírás
--- | --- | --- | --- | --- | ---
1000 | idsadm/prdadm | `sid`adm | sapsys | oper | SAP® adminisztrátor
1002 | oraids/oraprd | ora`sid` | dba | oper | Oracle® adminisztrátor

Az adduser(8) parancs használata során a következőkre lesz szükségünk egy „SAP® Administrator” létrehozásához (figyeljük a parancsértelmezőt (shell) és a felhasználói könyvtárat (home directory)):

Name: `sid`adm Password: ****** Fullname: SAP Administrator `SID` Uid: 1000 Gid: 101 (sapsys) Class: Groups: sapsys dba HOME: /home/`sid`adm Shell: bash (/compat/linux/bin/bash)

Ugyanígy az „Oracle® Administrator” esetében:

Name: ora`sid` Password: ****** Fullname: Oracle Administrator `SID` Uid: 1002 Gid: 100 (dba) Class: Groups: dba HOME: /oracle/`sid` Shell: bash (/compat/linux/bin/bash)

A `dba` és `oper` csoportok használata során ne felejtsük el megadni az `oper` csoportot sem.

#### 10.7.7.3. Könyvtárak létrehozása

A könyvtárakat általában külön állományrendszerekként hozzák létre, de ez teljesen az igényeinken múlik. Mi most egyszerű könyvtárakként alakítottuk ki ezeket, ezért tulajdonképpen ugyanazon a RAID 5 tömbön találhatóak meg:

Ehhez először beállítjuk az egyes könyvtárak tulajdonosait és engedélyeit (`root` felhasználóként):

`#` `chmod 775 /oracle` `#` `chmod 777 /sapmnt` `#` `chown root:dba /oracle` `#` `chown `sid`adm:sapsys /compat/linux/usr/sap` `#` `chmod 775 /compat/linux/usr/sap`

Másodsorban `ora`sid`` felhasználóként hozzuk létre az `/oracle/`SID`` alkönyvtárait:

`#` `su - ora`sid`` `#` `cd /oracle/`SID`` `#` `mkdir mirrlogA mirrlogB origlogA origlogB` `#` `mkdir sapdata1 sapdata2 sapdata3 sapdata4 sapdata5 sapdata6` `#` `mkdir saparch sapreorg` `#` `exit`

Az Oracle® 8.1.7 telepítésénél még további könyvtárakra is szükségünk lesz:

`#` `su - ora`sid`` `#` `cd /oracle` `#` `mkdir 805_32` `#` `mkdir client stage` `#` `mkdir client/80x_32` `#` `mkdir stage/817_32` `#` `cd /oracle/`SID`` `#` `mkdir 817_32`

### Megjegyzés:

A `client/80x_32` könyvtárnak pontosan ilyen névvel kell rendelkeznie. Ne cseréljük ki a benne szereplő x-et semmire se!

A harmadik lépésben létrehozzuk a ``sid`adm` felhasználóhoz tartozó könyvtárakat:

`#` `su - `sid`adm` `#` `cd /usr/sap` `#` `mkdir `SID`` `#` `mkdir trans` `#` `exit`

#### 10.7.7.4. Az `/etc/services`

A SAP® R/3® működéséhez fel kell vennünk néhány olyan bejegyzést is az `/etc/services` állományba, amelyek a FreeBSD telepítése során nem jönnek létre. Így tehát írjuk be az alábbi sorokat (legalább a használni kívánt példány számához illő sorokat adjuk meg — ez jelen esetünkben most a `00`. Természetesen az sem okoz gondot, ha a `dp`, `gw`, `sp` és `ms` esetén beírjuk az összes példánynak megfelelő portot `00`-tól `99`-ig). Amennyiben a SAProuter vagy az SAP® OSS használatára lenne szükségünk, akkor adjuk meg a SAProuter által lefoglalt `99`-es példánynak megfelelő 3299-es portot a rendszerünkön:

sapdp00 3200/tcp # SAP menetirányító 3200 + a példány száma sapgw00 3300/tcp # SAP átjáró 3300 + a példány száma sapsp00 3400/tcp # 3400 + a példány száma sapms00 3500/tcp # 3500 + a példány száma sapms`SID` 3600/tcp # SAP üzenetkezelő szerver 3600 + a példány száma sapgw00s 4800/tcp # biztonságos SAP átjáró 4800 + a példány száma

#### 10.7.7.5. A szükséges nyelvi beállítások

Az SAP®-nek legalább két olyan nyelvre van szüksége, amely nem része az alap RedHat telepítéseknek. Az SAP® a saját FTP szervereiről elérhetővé tette az ehhez szükséges RPM csomagokat (amelyek viszont csak OSS típusú hozzáférés birtokában tölthetőek le). A 0171356 számú jegyzet tartalmazza a beszerzendő RPM-ek listáját.

Megcsinálhatjuk úgy is, hogy egyszerűen csak linkeket hozunk létre (például a de_DE és en_US könyvtárakra), habár ezt egy éles rendszer esetében semmiképpen sem ajánljuk (az IDES rendszerrel tapasztalataink szerint eddig még remekül működött). Az alábbi nyelvi beállítások fognak tehát nekünk kelleni:

de_DE.ISO-8859-1 en_US.ISO-8859-1

Így hozzuk létre hozzájuk a linkeket:

`#` `cd /compat/linux/usr/share/locale` `#` `ln -s de_DE de_DE.ISO-8859-1` `#` `ln -s en_US en_US.ISO-8859-1`

A telepítés során az iméntiek hiánya gondokat okozhat. Ha folyamatosan figyelmen kívül hagyjuk az ezekből fakadó hibákat (vagyis a `CENTRDB.R3S` állományban a gondot okozó lépések `STATUS` értékét `OK`-ra állítjuk), akkor komolyabb erőfeszítések megtétele nélkül majd képtelenek leszünk bejelentkezni a frissen telepített SAP® rendszerünkbe.

#### 10.7.7.6. A rendszermag finomhangolása

Az SAP® R/3® rendszerek temérdek mennyiségű erőforrást igényelnek. Ennek kielégítésére az alábbi paramétereket adjuk hozzá a rendszermag beállításait tartalmazó állományhoz:

# Adjunk a memóriazabálóknak (SAP és Oracle): options MAXDSIZ="(1024*1024*1024)" options DFLDSIZ="(1024*1024*1024)" # Kell néhány System V beállítás is: options SYSVSHM # SYSV típusú osztott memória be options SHMMAXPGS=262144 # a megosztható memória maximális mérete lapokban #options SHMMAXPGS=393216 # a 46C telepítésekor ezt használjuk options SHMMNI=256 # az osztott memóriákhoz tartozó azonosítók maximális száma options SHMSEG=100 # a futó programonként megosztható szegmensek maximuma options SYSVMSG # SYSV típusú üzenetsorok options MSGSEG=32767 # a rendszerben keringő üzenetszegmensek maximális száma options MSGSSZ=32 # az üzenetszegmensek mérete. 2 hatványa LEGYEN options MSGMNB=65535 # maximális karakter üzenetsoronként options MSGTQL=2046 # a rendszerben levő üzenetek maximuma options SYSVSEM # SYSV típusú szemaforok options SEMMNU=256 # a szemaforok UNDO struktúráinak száma options SEMMNS=1024 # a rendszerben levő szemaforok száma options SEMMNI=520 # a szemaforok azonosítóinak mennyisége options SEMUME=100 # az UNDO kulcsok száma

Az itt megadott minimum értékek az SAP® által kiadott dokumentációkból származnak. Mivel a Linux változathoz erről nincs külön leírás, ezért a (32 bites) HP-UX változat dokumentációi között érdemes ennek utánanézni. Mivel a 4.6C SR2 telepítéséhez használt rendszeren valamivel több fizikai memória állt rendelkezésünkre, ezért az osztott szegmensek méretét nagyobbra tudtuk megválasztani mind az SAP®, mind az Oracle® esetében, ami magyarázza a megosztható lapok nagyobb számát.

### Megjegyzés:

A FreeBSD i386™ változatának telepítése során hagyjuk meg a `MAXDSIZ` és `DFLDSIZ` értékek alapértelmezett 1 GB-os maximumát. Ellenkező esetben ezekhez hasonló furcsa hibaüzeneteket láthatunk: ORA-27102: out of memory vagy Linux Error: 12: Cannot allocate memory.

### 10.7.8. Az SAP® R/3® telepítése

#### 10.7.8.1. Az SAP® CD-k előkészítése

Sok CD-t kell a telepítés során mozgatni, tehát csatlakoztatni és leválasztani. Ha viszont elegendő meghajtóval rendelkezünk, akkor akár csatlakoztathatjuk egyszerre is az összeset. Vagy felmásolhatjuk a CD-k tartalmát a nekik megfelelő könyvtárakba:

/oracle/`SID`/sapreorg/`cd-neve`

ahol a `cd-neve` a következők valamelyike: `KERNEL`, `RDBMS`, `EXPORT1`, `EXPORT2`, `EXPORT3`, `EXPORT4`, `EXPORT5` és `EXPORT6` (4.6B/IDES), valamint `KERNEL`, `RDBMS`, `DISK1`, `DISK2`, `DISK3`, `DISK4` és `LANG` (4.6C SR2). A csatlakoztatott CD-ken található állományok neveinek nagybetűseknek kell lenniük. Ha nem így lenne, akkor a csatlakoztatásnál adjuk meg a `-g` opciót. Így tehát a következő parancsokat kell kiadnunk:

`#` `mount_cd9660 -g /dev/cd0a /mnt` `#` `cp -R /mnt/* /oracle/`SID`/sapreorg/`cd-neve`` `#` `umount /mnt`

#### 10.7.8.2. A telepítőszkript futtatása

Elsőként egy `install` nevű könyvtárat kell előkészítenünk:

`#` `cd /oracle/`SID`/sapreorg` `#` `mkdir install` `#` `cd install`

Ezután futtassuk le a telepítőszkriptet, ami pedig bemásolja az `install` könyvtárba szinte az összes fontos állományt:

`#` `/oracle/`SID`/sapreorg/KERNEL/UNIX/INSTTOOL.SH`

Az IDES (4.6B) változathoz egy teljes SAP® R/3® bemutató rendszer is tartozik, ezért a megszokott három CD helyett hat EXPORT típusú CD-ből áll. Itt a `CENTRDB.R3S` telepítősablon csak a szabvány központi példányt hozza létre (R/3® és az adatbázis), az IDES központi példányát már nem. Ezért az `EXPORT1` könyvtárból ki kell másolnunk a `CENTRDB.R3S` állományt, különben az `R3SETUP` csak három EXPORT CD-t fog kérni.

Az újabb SAP® 4.6 SR2 kiadáshoz négy EXPORT CD tartozik. A telepítés folyamatát a `CENTRAL.R3S` állományban levő paraméterek vezérlik. A korábbi kiadásokkal ellentétben nincsenek külön sablonok az adatbázissal és a nélküle telepítendő központi példányok számára. Az SAP® az adatbázisok telepítésére külön sablont használ. Újrakezdéskor a telepítést ettől függetlenül elegendő az eredeti állománnyal újraindítani.

A telepítés közben és után az SAP®-nek a `hostname` paranccsal csak a gép saját nevét, nem pedig a teljes hálózati nevét kell megadnunk. Ilyenkor ezt vagy egyenként begépeljük, vagy létrehozunk rá egy álnevet az `ora`sid`` és ``sid`adm` (valamint a megfelelő lépésekben a `root`) felhasználóknak: `alias hostname='hostname -s'`. Ezenkívül még az SAP® telepítésekor létrehozott mindkét felhasználó `.profile` és `.login` állományait is beállíthatjuk ennek megfelelően.

#### 10.7.8.3. Az `R3SETUP` 4.6B verziójának indítása

Ne felejtsük el jól beállítani az `LD_LIBRARY_PATH` környezeti változót:

`#` `export LD_LIBRARY_PATH=/oracle/IDS/lib:/sapmnt/IDS/exe:/oracle/805_32/lib`

A telepítés könyvtárában `root` felhasználóként indítsuk el az `R3SETUP` programot:

`#` `cd /oracle/IDS/sapreorg/install` `#` `./R3SETUP -f CENTRDB.R3S`

A szkript ezek után feltesz néhány kérdést (az alapértelmezett válaszok zárójelben, közvetlenül a megadottak után):

Kérdés | Alapértelmezés | Válasz
--- | --- | ---
Enter SAP System ID | [C11] | IDSEnter
Enter SAP Instance Number | [00] | Enter
Enter SAPMOUNT Directory | [/sapmnt] | Enter
Enter name of SAP central host | [troubadix.domain.de] | Enter
Enter name of SAP db host | [troubadix] | Enter
Select character set | [1] (WE8DEC) | Enter
Enter Oracle server version (1) Oracle 8.0.5, (2) Oracle 8.0.6, (3) Oracle 8.1.5, (4) Oracle 8.1.6 |  | 1Enter
Extract Oracle Client archive | [1] (Yes, extract) | Enter
Enter path to KERNEL CD | [/sapcd] | /oracle/IDS/sapreorg/KERNEL
Enter path to RDBMS CD | [/sapcd] | /oracle/IDS/sapreorg/RDBMS
Enter path to EXPORT1 CD | [/sapcd] | /oracle/IDS/sapreorg/EXPORT1
Directory to copy EXPORT1 CD | [/oracle/IDS/sapreorg/CD4_DIR] | Enter
Enter path to EXPORT2 CD | [/sapcd] | /oracle/IDS/sapreorg/EXPORT2
Directory to copy EXPORT2 CD | [/oracle/IDS/sapreorg/CD5_DIR] | Enter
Enter path to EXPORT3 CD | [/sapcd] | /oracle/IDS/sapreorg/EXPORT3
Directory to copy EXPORT3 CD | [/oracle/IDS/sapreorg/CD6_DIR] | Enter
Enter path to EXPORT4 CD | [/sapcd] | /oracle/IDS/sapreorg/EXPORT4
Directory to copy EXPORT4 CD | [/oracle/IDS/sapreorg/CD7_DIR] | Enter
Enter path to EXPORT5 CD | [/sapcd] | /oracle/IDS/sapreorg/EXPORT5
Directory to copy EXPORT5 CD | [/oracle/IDS/sapreorg/CD8_DIR] | Enter
Enter path to EXPORT6 CD | [/sapcd] | /oracle/IDS/sapreorg/EXPORT6
Directory to copy EXPORT6 CD | [/oracle/IDS/sapreorg/CD9_DIR] | Enter
Enter amount of RAM for SAP + DB |  | 850Enter (megabyte)
Service Entry Message Server | [3600] | Enter
Enter Group-ID of sapsys | [101] | Enter
Enter Group-ID of oper | [102] | Enter
Enter Group-ID of dba | [100] | Enter
Enter User-ID of `sid`adm | [1000] | Enter
Enter User-ID of ora`sid` | [1002] | Enter
Number of parallel procs | [2] | Enter

Ha a CD-ket nem különböző helyekre másoltuk, akkor az SAP® telepítője nem fogja megtalálni ezeket (a rajtuk levő `LABEL.ASC` segít neki az azonosításban) és kérni fogja a CD csatlakoztatását, illetve a csatlakozási pontjának megadását.

A `CENTRDB.R3S` sem minden esetben mentes a hibáktól. A tapasztalataink szerint az EXPORT4 címkéjű CD-t kérte újra, miközben a helyes kulcsokat jelezte ki (6_LOCATION, majd 7_LOCATION stb.), így egyszerűen csak lépjünk tovább az értékek meghagyásával.

Függetlenül az imént említett problémáktól, egészen az Oracle® adatbáziskezelő telepítéséig mindennek működnie kellene.

#### 10.7.8.4. Az `R3SETUP` 4.6C SR2 elindítása

Állítsuk be jól az `LD_LIBRARY_PATH` környezeti változó értékét. Ez némileg eltér a 4.6B és az Oracle® 8.0.5 párosának beállításától:

`#` `export LD_LIBRARY_PATH=/sapmnt/PRD/exe:/oracle/PRD/817_32/lib`

A telepítés könyvtárából `root` felhasználóként indítsuk el az `R3SETUP` programot:

`#` `cd /oracle/PRD/sapreorg/install` `#` `./R3SETUP -f CENTRAL.R3S`

A szkript ezek után feltesz néhány kérdést (az alapértelmezett válaszok zárójelben, közvetlenül a megadottak után):

Kérdés | Alapértelmezés | Válasz
--- | --- | ---
Enter SAP System ID | [C11] | PRDEnter
Enter SAP Instance Number | [00] | Enter
Enter SAPMOUNT Directory | [/sapmnt] | Enter
Enter name of SAP central host | [majestix] | Enter
Enter Database System ID | [PRD] | PRDEnter
Enter name of SAP db host | [majestix] | Enter
Select character set | [1] (WE8DEC) | Enter
Enter Oracle server version (2) Oracle 8.1.7 |  | 2Enter
Extract Oracle Client archive | [1] (Yes, extract) | Enter
Enter path to KERNEL CD | [/sapcd] | /oracle/PRD/sapreorg/KERNEL
Enter amount of RAM for SAP + DB | 2044 | 1800Enter (megabyte)
Service Entry Message Server | [3600] | Enter
Enter Group-ID of sapsys | [100] | Enter
Enter Group-ID of oper | [101] | Enter
Enter Group-ID of dba | [102] | Enter
Enter User-ID of `oraprd` | [1002] | Enter
Enter User-ID of `prdadm` | [1000] | Enter
LDAP support |  | 3Enter (nincs támogatás)
Installation step completed | [1] (continue) | Enter
Choose installation service | [1] (DB inst,file) | Enter

Az OSUSERDBSID_IND_ORA és OSUSERIDADM_IND_ORA lépésekben az `ora`sid`` és ``sid`adm` felhasználók létrehozása hibákra futhat.

Függetlenül az említett problémáktól, az Oracle® adatbáziskezelő telepítéséig mindennek remekül kell működnie.

### 10.7.9. Az Oracle® 8.0.5 telepítése

Az Oracle® Linux változatának telepítése során felmerülő problémák tekintetében keressük fel az SAP® füzeteket és az Oracle® `Readme` állományait. A legtöbb, ha nem is az összes gondot az egymással nem kompatibilis függvénykönyvtárak okozzák.

Az Oracle® telepítésének részleteit a Az Oracle® telepítése című szakaszban találjuk.

#### 10.7.9.1. Az Oracle® 8.0.5 telepítése az `orainst` segítségével

Az Oracle® 8.0.5 verziójának használata esetén néhány további függvénykönyvtár újralinkelésére is szükség lesz, mivel az Oracle® 8.0.5 még a régi glibc könyvtárral lett fordítva (RedHat 6.0), viszont a RedHat 6.1 már a glibc újabb verzióját használja. A linkelés működéséhez az alábbi csomagokat kell még telepítenünk:

- `compat-libs-5.2-2.i386.rpm`

- `compat-glibc-5.2-2.0.7.2.i386.rpm`

- `compat-egcs-5.2-1.0.3a.1.i386.rpm`

- `compat-egcs-c++-5.2-1.0.3a.1.i386.rpm`

- `compat-binutils-5.2-2.9.1.0.23.1.i386.rpm`

A részleteket lásd az SAP® füzeteiben vagy az Oracle® `Readme` állományaiban. Amennyiben ez nem oldható meg, akkor az eredeti binárisok, esetleg az eredeti RedHat rendszerből származó újralinkelt binárisok is használhatóak (habár a telepítés pillanatában személyesen ezt nem tudtuk ellenőrizni).

Az intelligens ügynök lefordításához fel kell raknunk a RedHat saját Tcl csomagját. Ha ehhez nem tudjuk beszerezni a `tcl-8.0.3-20.i386.rpm` csomagot, akkor a RedHat 6.1 változatához készült `tcl-8.0.5-30.i386.rpm` is megteszi.

Az újralinkeléstől eltekintve a telepítés többi része szinte adja magát:

`#` `su - oraids` `#` `export TERM=xterm` `#` `export ORACLE_TERM=xterm` `#` `export ORACLE_HOME=/oracle/IDS` `#` `cd $ORACLE_HOME/orainst_sap` `#` `./orainst`

Az Oracle® On-Line Text Viewer kikapcsolásán (mivel az jelenleg Linux alatt sem érhető el) kívül mindegyik képernyőt hagyjuk jóvá az Enter billentyű lenyomásával. Az Oracle® ezután a rendelkezésre álló `gcc`, `egcs` vagy `i386-redhat-linux-gcc` helyett a `i386-glibc20-linux-gcc` használatával újra akarja linkelni magát.

Idő hiányában az Oracle® 8.0.5 PreProduction kiadásából emeltünk ki binárisokat, de az adatbáziskezelő rendszer felélesztésére tett első kísérleteink kudarcba fulladtak, és ezután a megfelelő RPM-ek összeszedése valódi rémálomnak bizonyult.

#### 10.7.9.2. Az Oracle® 8.0.5 Pre-production Release for Linux (Kernel 2.0.33) telepítése

A telepítés nagyon könnyű. Csatlakoztassuk a CD-t, majd indítsuk el a telepítőt. Ezután meg kell adnunk az Oracle® felhasználói könyvtárát és a telepítő odamásolja az összes binárist. Habár a telepítés megkezdése előtt a korábbi kísérleteink nyomát nem tüntettük el.

Ezt követően az Oracle® adatbázisrendszer minden további gond nélkül elindítható.

### 10.7.10. Az Oracle® 8.1.7 Linux változatának telepítése

Szedjük le az `oracle8172.tgz` állományt a Linux rendszeren létrehozott könyvtárából, és bontsuk ki a `/oracle/`SID`/817_32/` könyvtárba.

### 10.7.11. Az SAP® R/3® telepítésének folytatása

Először is ellenőrizzük az `isamd` (`sid`adm) és `oraids` (ora`sid`) felhasználók környezeti beállításait. A `.profile`, `.login` és `.cshrc` állományaikban a korábbi beállítások szerint kell szerepelnie a `hostname` parancsnak. Ha még mindig a teljes hálózati név lenne meg bennük, akkor a `hostname` parancsot át kell írni mind a három állományban a `hostname -s` parancsra.

#### 10.7.11.1. Az adatbázis feltöltése

Ezután az `R3SETUP` folytatható vagy újraindítható (attól függően, hogy a kilépést választottuk-e vagy sem). Az `R3SETUP` ekkor létrehozza az adatbázisban a táblákat és az `R3load` meghívásával feltölti ezeket adatokkal (a 46B IDES változat esetében az EXPORT1 - EXPORT6, a 46C esetében pedig a DISK1 - DISK4 lemezekről).

Amikor a feltöltés befejeződött (ami akár órákig is eltarthat), szükség lesz még néhány jelszó megadására is. A próbatelepítéseknél nyugodtan használhatjuk a jól ismert alapértelmezett jelszavakat (azonban mindenképpen változtassuk meg ezeket, ha egy kicsit is számít a biztonság!):

Kérdés | Válasz
--- | ---
Enter Password for sapr3 | sapEnter
Confirum Password for sapr3 | sapEnter
Enter Password for sys | change_on_installEnter
Confirm Password for sys | change_on_installEnter
Enter Password for system | managerEnter
Confirm Password for system | managerEnter

A 4.6B telepítése során még gondjaink akadtak a `dipgntab` használatával.

#### 10.7.11.2. Az Oracle® Listener elindítása

Így kell elindítani az `ora`sid`` felhasználóval az Oracle® Listenert:

`%` `umask 0; lsnrctl start`

Ha máshogy próbálkozunk, akkor az ORA-12546 kódú hibát fogjuk kapni, mert a hálózati portok socketei nem rendelkeznek a szükséges engedélyekkel. Lásd a 072984-es SAP® füzet.

#### 10.7.11.3. Az MNLS táblák frissítése

Ha nem Latin 1 kódolású nyelveket akarunk importálni az SAP® rendszerbe, akkor frissítenünk kell a többnyelvű nyelvi támogatáshoz (Multi National Language Support, MNLS) tartozó táblázatokat. Ezek bemutatását a 15023 és 45619 számú SAP® OSS füzetekben olvashatjuk. Minden más esetben az SAP® telepítésekor nyugodtan kihagyhatjuk.

### Megjegyzés:

Ha még nincs is konkrétan szükségünk az MNLS-re, akkor is ellenőriznünk és inicializálnunk kell a TCPDB táblát. A 0015023 és 0045619 számú SAP® füzetekben tudhatunk meg erről többet.

### 10.7.12. Telepítés utáni teendők

#### 10.7.12.1. Az SAP® R/3® licenckulcsának megszerzése

Az SAP® R/3® licenckulcsát külön kell kérni. Fontos, mert a telepítéshez használatos ideiglenes licenc csak négy hétig érvényes. Először szerezzük meg a hardverkulcsot. Jelentkezzünk be az `idsadm` felhasználóval és adjuk ki a `saplicense` parancsot:

`#` `/sapmnt/IDS/exe/saplicense -get`

A `saplicense` paraméter nélkül meghívására válaszul opciókat listáz ki. A licenckulcsot megérkezése után így tudjuk élesíteni:

`#` `/sapmnt/IDS/exe/saplicense -install`

Ezután a következő értékeket kell megadni:

SAP SYSTEM ID = `SID, 3 karakter` CUSTOMER KEY = `hardverkulcs, 11 karakter` INSTALLATION NO = `telepítés száma, 10 számjegy` EXPIRATION DATE = `ééééhhnn, tehát "99991231"` LICENSE KEY = `licenckulcs, 24 karakter`

#### 10.7.12.2. A felhasználók létrehozása

Hozzunk létre egy felhasználót a 000 kliensen belül (a csak rajta belül elvégezhető feladatokhoz, aki különbözik a `sap*` és `ddic` felhasználóktól). Felhasználónévként általában a `wartung` nevet választottuk (ami angolul a `service` névnek, avagy szolgáltatásnak felel meg). A `sap_new` és `sap_all` nevű profilok is kellenek. A biztonságosság kedvéért a kliens összes alapértelmezett felhasználójának (beleértve a `sap*` és `ddic` felhasználókat is) változtassuk meg a jelszavát.

#### 10.7.12.3. A szállítási rendszer, a profilok, működési módok stb. beállítása

A `ddic` és `sap*` felhasználóktól eltérő nevű felhasználóval a 000 kliensen belül legalább a következőket végezzük el:

Feladat | Tranzakció
--- | ---
A szállítási rendszer (Transport System) beállítása, például a Stand-Alone Transport Domain Entity értékre | STMS
A rendszer profiljának létrehozása és szerkesztése | RZ10
A működési módok és példányok karbantartása | RZ04

Az iménti és az összes többi telepítés utáni lépések leírása teljes egészében megtalálható az SAP® telepítési útmutatóiban.

#### 10.7.12.4. Az `init`sid`.sap` (`initIDS.sap`) szerkesztése

Az `/oracle/IDS/dbs/initIDS.sap` állomány tartalmazza a SAP® tartalék profilját. Itt többek közt a használni kívánt szalag méretét, a tömörítés típusát és hasonló paramétereket kell definiálni. A `sapdba` / `brbackup` futtatásához a következő értékeket változtattuk meg:

compress = hardware archive_function = copy_delete_save cpio_flags = "-ov --format=newc --block-size=128 --quiet" cpio_in_flags = "-iuv --block-size=128 --quiet" tape_size = 38000M tape_address = /dev/nsa0 tape_address_rew = /dev/sa0

Magyarázat:

`compress` (tömörítés): HP DLT1 típusú szalagot használtunk, ami tud hardveres tömörítést.

`archive_function` (archiválási házirend): Ez adja meg, hogy alapértelmezés szerint mi történjen az Oracle® archivált naplóival: az új naplóállományok először a szalagra mentődnek, majd a már lementett naplók ismét mentésre kerülnek és végül törlődnek. Ezzel sok fejfájástól menekülünk meg, mivel ilyenkor az archiváló szalagok esetleges sérülése esetén is valószínűleg képesek leszünk visszaállítani az adatbázist.

`cpio_flags` (a cpio beállítása): A `-B` használata alapértelmezés, amivel a blokkok mérete 5120 byte-ra állítódik. A DLT típusú szalagokhoz a HP legalább 32 KB-os blokkméretet javasolt, ezért a `--block-size=128` beállítással ezt 64 KB-ra növeltük. Szükségünk volt a `--format=newc` beállításra is, mivel 65535-nél több inode számunk van. Az utolsó beállítás a `--quiet`, amivel megakadályozzuk, hogy a `cpio` lementett blokkokat összefoglaló kijelzésére begerjedjen a `brbackup`.

`cpio_in_flags` (a cpio bemeneti beállításai): A szalagok visszatöltésénél használt beállítások. A formátumot automatikusan felismeri.

`tape_size` (szalagméret): Ezzel adjuk meg általában a szalag nyers kapacitását. Biztonsági okokból (hardveres tömörítést használunk) ez az érték a ténylegesnél valamivel kisebb.

`tape_address` (szalagos eszköz): a `cpio` által használható nem visszatekerhető eszköz.

`tape_address_rew` (visszatekerhető szalagos eszköz): A `cpio` által használható visszatekerhető eszköz.

#### 10.7.12.5. Telepítés utáni beállítások

Az SAP® alábbi paramétereit kell beállítani a telepítés után (IDES 46B, 1 GB memóriával):

Név | Érték
--- | ---
ztta/roll_extension | 250000000
abap/heap_area_dia | 300000000
abap/heap_area_nondia | 400000000
em/initial_size_MB | 256
em/blocksize_kB | 1024
ipc/shm_psize_40 | 70000000

0013026 SAP® füzet:

Név | Érték
--- | ---
ztta/dynpro_area | 2500000

0157246 SAP® füzet:

Név | Érték
--- | ---
rdisp/ROLL_MAXFS | 16000
rdisp/PG_MAXFS | 30000

### Megjegyzés:

A fenti paraméterek használatával egy 1 gigabyte fizikai memóriával rendelkező rendszer esetén nagyjából így alakul a memóriahasználat:

Mem: 547M Active, 305M Inact, 109M Wired, 40M Cache, 112M Buf, 3492K Free

(547 MB aktív, 305 MB inaktív, 109 MB rögzített, 40 MB gyorsítótár, 112 MB puffer, 3492 KB szabad)

### 10.7.13. A telepítés során adódó problémák

#### 10.7.13.1. Az `R3SETUP` újraindítása egy probléma kijavítása után

Az `R3SETUP` hiba esetén leáll. Miután átnéztük a hibára utaló naplókat és elhárítottuk a hiba okát, újra el kell indítanunk az `R3SETUP` programot, majd a REPEAT opció kiválasztásával próbáljuk megismételni az `R3SETUP` által kifogásolt legutóbbi műveletet.

Az `R3SETUP` újraindításához egyszerűen adjuk meg a megfelelő `R3S` állományt:

`#` `./R3SETUP -f CENTRDB.R3S`

a 4.6B verzió esetén, vagy a

`#` `./R3SETUP -f CENTRAL.R3S`

a 4.6C verzió esetén, függetlenül attól, hogy a hiba a `CENTRAL.R3S` vagy `DATABASE.R3S` állományoknál keletkezett.

### Megjegyzés:

Egyes lépéseknél az `R3SETUP` úgy véli, hogy az SAP® programjai működnek (mivel a hozzájuk tartozó lépéseket már megtettük), így a hibák miatt az adatbázist esetleg korábban nem tudta elindítani. Ezért a hibák kijavításának végeztével az `R3SETUP` ismételt indítása előtt nekünk kell beindítani mind az adatbázist, mind pedig az SAP® rendszert.

Ne felejtsük el újra elindítani az Oracle® Listener segédprogramját sem (az `ora`sid`` felhasználóval adjuk ki a `umask 0; lsnrctl start` parancsot), ha az időközben leállt volna (például a rendszer kényszerű újraindítása miatt).

#### 10.7.13.2. OSUSERSIDADM_IND_ORA az `R3SETUP` közben

Ha az `R3SETUP` panaszkodik ebben a lépésben, akkor írjuk át az általa ekkor használt sablont (a 4.6B esetén ez a `CENTRDB.R3S`, illetve a 4.6C esetén ez a `CENTRAL.R3S` vagy a `DATABASE.R3S`). Keressük a `[OSUSERSIDADM_IND_ORA]` szöveget, vagy csak a `STATUS=ERROR` bejegyzést, majd írjuk be a következő értékeket:

HOME=/home/`sid`adm (üres volt) STATUS=OK (ERROR státusza volt)

Ezután indítsuk újra az `R3SETUP` programot.

#### 10.7.13.3. OSUSERDBSID_IND_ORA az `R3SETUP` közben

Az `R3SETUP` ebben a lépésben is hajlamos panaszkodni. Az itt felbukkanó hiba hasonló az OSUSERSIDADM_IND_ORA lépésben jelentkezőhöz. Szerkesszük át az `R3SETUP` által ilyenkor használt sablont (4.6B verzió esetén ez a `CENTRDB.R3S`, illetve 4.6C verziónál a `CENTRAL.R3S` vagy `DATABASE.R3S`). Keressük meg a `[OSUSERDBSID_IND_ORA]` részt, vagy csak a `STATUS=ERROR` bejegyzést, majd írjuk át az ebben a szakaszban szereplő értéket így:

STATUS=OK

Indítsuk újra az `R3SETUP` programot.

#### 10.7.13.4. oraview.vrf FILE NOT FOUND hiba az Oracle® telepítése közben

A telepítés megkezdése előtt nem tiltottuk le az Oracle® On-Line Text Viewer felrakását. Habár Linux esetén ez nem használható, alapértelmezés szerint mégis ki van választva. Az Oracle® telepítő menüjében tiltsuk le ezt és nélküle kezdjük újra a telepítést.

#### 10.7.13.5. TEXTENV_INVALID hiba az `R3SETUP`, RFC vagy SAPgui Start programokban

Ha ilyen hibával kerülünk szembe, akkor hiányoznak a megfelelő nyelvi állományok. A 0171356 SAP® füzet tartalmazza a telepítendő RPM csomagok felsorolását (például a RedHat 6.1 esetén a `saplocales-1.0-3` és `saposcheck-1.0-1`). Amennyiben figyelmen kívül hagyjuk az ilyen hibákat, és az `R3SETUP` minden kiakadásánál átírjuk (a `CENTRDB.R3S` állományban) az `STATUS` értékét az `ERROR` értékről az `OK` értékre és újraindítjuk, az SAP® nem állítódik be jól és nem tudunk a SAPgui alkalmazással rácsatlakozni a frissen telepített rendszerre még akkor sem, ha el tudtuk indítani. Amikor a régebbi linuxos SAPgui alkalmazással csatlakozunk, a következő üzeneteket kapjuk:

Sat May 5 14:23:14 2001 *** ERROR => no valid userarea given [trgmsgo. 0401] Sat May 5 14:23:22 2001 *** ERROR => ERROR NR 24 occured [trgmsgi. 0410] *** ERROR => Error when generating text environment. [trgmsgi. 0435] *** ERROR => function failed [trgmsgi. 0447] *** ERROR => no socket operation allowed [trxio.c 3363] Speicherzugriffsfehler

Ez a viselkedés annak köszönhető, hogy az SAP® R/3® nem képes jól összerendelni a nyelvi beállításokat, sőt, magát sem képes jól beállítani (hiányoznak némely bejegyzések az adatbázis egyes tábláiban). Az SAP®-hez úgy tudunk ilyenkor csatlakozni, ha a `DEFAULT.PFL` állományba felvesszük a következő bejegyzéseket (lásd 0043288 füzet):

abap/set_etct_env_at_new_mode = 0 install/collate/active = 0 rscp/TCP0B = TCP0B

Majd indítsuk újra az egész SAP® rendszert. Ezután már tudunk csatlakozni hozzá, még ha az országra jellemző nyelvi beállítások nem is működnek tökéletesen. Miután korrigáltuk az ország beállításait (és felraktuk a megfelelő nyelvi állományokat), távolítsuk el az iménti bejegyzéseket a `DEFAULT.PFL` állományból és indítsuk újra az SAP® rendszert.

#### 10.7.13.6. Az ORA-00001 hiba

Ez a hiba FreeBSD alatt az Oracle® 8.1.7 használata során következhet be. Akkor történik, amikor az Oracle® adatbázis nem volt képes rendesen inicializálni magát és összeomlott, aminek révén szemaforokat és memóriát hagyott megosztva a rendszerben. Így az adatbázis következő indításakor kapunk egy kövér ORA-00001 hibát.

Az `ipcs -a` paranccsal keressük meg ezeket, majd az `ipcrm` segítségével pedig számoljuk fel.

#### 10.7.13.7. Az ORA-00445 (a PMON háttérprogram nem indult el) hiba

Ez a hiba az Oracle® 8.1.7 használatakor következhet be. Akkor kapjuk ezt a hibát, amikor `prdadm` felhasználóként a elindítjuk `startsap` szkriptet (például `startsap_majestix_00`).

Erre gyógyír lehet, ha ehelyette az adatbázis elindításához az `oraprd` felhasználóval adjuk ki az `svrmgrl` parancsot:

`%` `svrmgrl` SVRMGR> `connect internal;` SVRMGR> `startup`; SVRMGR> `exit`

#### 10.7.13.8. Az ORA-12546 (A Listener indítása megfelelő engedélyekkel) hiba

Az Oracle® Listener alkalmazását `oraids` felhasználóként az alábbi paranccsal indítsuk el:

`#` `umask 0; lsnrctl start`

Máskülönben ORA-12546 hibát kapunk, mivel a hálózati portokhoz tartozó socketek nem rendelkeznek a megfelelő engedélyekkel. Lásd 0072984 SAP® füzet.

#### 10.7.13.9. Az ORA-27102 (Nincs elég memória) hiba

Akkor fordul elő ilyen hiba, amikor a `MAXDSIZ` és `DFLDSIZ` értékeit 1 GB-nál (1024 x 1024 x 1024-nél) nagyobbra állítottuk. Mellé még kapunk egy Linux Error 12: Cannot allocate memory hibát is.

#### 10.7.13.10. [DIPGNTAB_IND_IND] az `R3SETUP` közben

Erről alapvetően a 0130581 számú SAP® füzet ad tájékoztatást (az `R3SETUP` `DIPGNTAB` lépése hibára fut). Az IDES telepítése során az SAP® rendszer valamiért az „IDS” név helyett egy üres karakterláncot használ. Ez a könyvtárak elérésében kisebb gondokat okoz, mivel az elérési útvonaluk a `SID`-ből generálódik (ami ebben az esetben az IDS). Tehát a

/usr/sap/IDS/SYS/... /usr/sap/IDS/DVMGS00

helyett a következőt próbálja meg elérni:

/usr/sap//SYS/... /usr/sap/D00

A telepítés folytatásához létrehoztunk egy linket és egy másik könyvtárat:

`#` `pwd` /compat/linux/usr/sap `#` `ls -l` total 4 drwxr-xr-x 3 idsadm sapsys 512 May 5 11:20 D00 drwxr-x--x 5 idsadm sapsys 512 May 5 11:35 IDS lrwxr-xr-x 1 root sapsys 7 May 5 11:35 SYS -> IDS/SYS drwxrwxr-x 2 idsadm sapsys 512 May 5 13:00 tmp drwxrwxr-x 11 idsadm sapsys 512 May 4 14:20 trans

Észrevettük, hogy a SAP® füzetekben (0029227 és 0008401) ugyanezt a viselkedést írják le. Az SAP® 4.6C telepítésénél azonban ilyen hibával nem találkoztunk.

#### 10.7.13.11. [RFCRSWBOINI_IND_IND] az `R3SETUP` közben

Az SAP® 4.6C telepítése folyamán ez a hiba csupán egy korábban bekövetkezett másik hiba utóhatása volt. Itt át kell néznünk az összes érintett naplót és ki kell javítanunk a tényleges problémát.

Amennyiben a naplók átvizsgálása után csak ezt találjuk egyedüli hibának (lásd SAP® füzetek), állítsuk át (a `CENTRDB.R3S` állományban) a `STATUS` értékét az `OK` értékre, majd indítsuk újra az `R3SETUP` programot. A telepítés befejezése után hajtsuk végre az SE38 tranzakcióból az `RSWBOINS` riportot. A további `RFCRSWBOINI` és `RFCRADDBDIF` lépésekkel kapcsolatban lásd a 0162266 SAP® füzetet.

#### 10.7.13.12. [RFCRADDBDIF_IND_IND] az `R3SETUP` közben

Itt az előbbihez hasonló feltételek élnek: mindenképpen ellenőrizzük a naplókban, hogy a hibát nem egy korábban keletkezett hiba okozta.

Ha tényleg csak az 0162266 SAP® füzetben leírtak érvényesek, akkor (a `CENTRDB.R3S` állományban) állítsuk a gondot okozó lépés `STATUS` értékét az `ERROR` értékről az `OK` értékre, és indítsuk újra az `R3SETUP` programot. A telepítés után pedig hajtsuk végre az SE38 tranzakciból az `RADDBDIF` riportot.

#### 10.7.13.13. A sigaction sig31: File size limit exceeded hiba

Ez a disp és work SAP® programok indítása során történhet meg. Az SAP® rendszert indító `startsap` szkriptről leválva indulnak el a többi SAP® program elindításáért felelős alfolyamatok. Ennek eredményeképpen a szkript maga nem fogja észrevenni a hibát.

Az SAP® programok elindulását az `ps ax | grep `SID`` paranccsal tudjuk ellenőrizni. Az eredményül kapott listában az összes aktív Oracle® és SAP® programnak szerepelnie kell. Ha ebből az tűnik ki, hogy bizonyos programok hiányoznak, vagy nem képesek kapcsolódni az SAP® rendszerhez, akkor az `/usr/sap/`SID`/DVEBMGS`nr`/work/` könyvtárban nézzük át a hozzájuk tartozó naplóállományokat. Elsősorban a `dev_ms` és a `dev_disp` állományok fontosak számunkra.

A 31-es jelzés akkor keletkezik, ha az Oracle® és az SAP® által használt osztott memória mértéke meghaladja a rendszermag beállításai közt megadott értéket. Ezt tehát ennek növelésével lehet orvosolni:

# az éles 46C rendszereknek több kell: options SHMMAXPGS=393216 # a 46B beéri kevesebbel is: #options SHMMAXPGS=262144

#### 10.7.13.14. A `saposcol` nem indul

A `saposcol` (4.6D verzió) programmal akad néhány probléma. Az SAP® rendszer az `saposcol` segítségével próbál adatokat gyűjteni a rendszer teljesítményéről. Mivel ez a program nem feltétlenül szükséges az SAP® rendszer működéséhez, ez a probléma nem tekinthető komolynak. A korábbi (4.6B) verziókban ugyan működik, de semmilyen adatot nem képes begyűjteni (mivel a legtöbb hívás, például a processzorhasználat függvénye, egyszerűen csak nullát ad vissza).

Vissza | Fel | Előre
10.6. Az Oracle® telepítése | Főoldal | 10.8. Témák haladóknak

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.